Lḥaǧ Saɛid Nat Rriḍa d yiɛeggalen-is. Sakin tewwi-d ɣef tṛad yekkren gar leɛruc, i d-yeglan s berru-ines d tuɣalin-is ɣer uxxam n yemma-s s tadist. Yemma-s ur teqbil ara tadist-is, teǧǧa-tt almi d-terba, tessečč-as rraǧ i yelli-s dɣa tenɣa-tt. Aneḍru-agi, yessendeh deg Cabḥa ajajiḥ n tisselbi, tuɣal teqqaz deg yiẓekwan, txebbeḍ deg tebḥirin, tettnadi ɣef yelli-s. Tuɣal tsell ula i tuɣac ur nelli ara deg tilawt, tettmenṭar deg yiberdan, ula d igerdan ṭṭfaren-tt s urǧam. Teṛṛez tsiwelt mi d-tules ayen yeḍran d Lḥusin, imi tekker ad terwel ɣur-s akken ad tt-iḥud seg yigerdan-nni i tt-id-ireǧmen s yiẓra. Tufa-t ula d netta d axsim-is, yeḍmeɛ deg-s, tekker terra ɣef yiman-is. Tehjem-as udem-is dɣa terwel, yeggul deg-s ad tt-yessekcem ɣer sbiṭar n yimeslab akken ad d-yerr ttar-is.